
Ka jingpynbud Kyntien: 


Ha kaba sdang eh ym lah khlem da ai khublei 
kyrpang ia u Bah S. Shynrang Khonglah uba la thoh 
ia kane ka kot 'Ka Niam Khasi Tynrai ha ka dur ka 
Niam Khristan' . 

Shisha une u rangbah u la ialeh shitom ban 
sei madan ia kine ki symboh pyrkhat ba la sop 
pring na Tyngir jong u na ka bynta ka jingmyntoi 
jong ngi ki longdien ki mandien jong u Khun Khasi 
Khara . 

Ha kane ka kot la pynpaw shynna ia baroh ki 
kyndon jingngeit kiba ki Longshwa Manshwa ki la 
buh beit buhryntih ia ka rukom shakri lane mane 
Blei jong ki kaba don ka jingiadei kaba jan bha 
bad ka jingngeit ki khristan kumba u nongthoh u 
la kdew. Kane ka pynshisha ba ka jingngeit niam 
tynrai ne niam Khasi ka iapher bak-ly-bak na ka 
jingngeit jong ki khar Hindu. 

Kumta ngi dei ban sngewthuh shai kdar ia la 
ka jong ka tynrai khamtam eh kum ha kine ki por ba 
ki jur ki bor j ingpynthame, jingpah jingphon jong 
kita ki Sangh Parivar ba la tip kum ka Rashtriya 
Swayam Sewak Sangh (RSS) bad VHP jong ki heh paid 
Hindu. Lada ngi bakla ha kane ka liang khlem pep 
kan wan rah ia ka jingpait jingpra hapdeng jong 

(«) 



ngi. Ym tang katta, lada ngi bishar tang na ki daw 
kiba paw shabar kum ha ka puja ka puken ka iapher 
lypa nadong shadong. 

Lada kata ka 'ap jutang' ka dei shisha ka 
daw ba ki nongleh niam ki hap ban duwai phirat 'ba 
ki la sahdien ki la sah khynnah' te ka jubab ka la 
don lypa ha kane ka kot kaba la pynshong nongrim 
na kito ki snar jong ka Niam Tynrai kum ki 
Nongbareh, Nartiang, Umroi bad hawei ha ki por 
kiba kham mynshwa. Kane ka kot lyngkdop nga ngeit 
ruh ba kan plielad plielynti ia ki sarnie pule 
kiba kwah ban nang wad bniah shuh shuh ia ka 
Jingngeit Blei u Khasi. 

Nga kitbok kitrwiang ia u Nongthoh ba un 
nangroi ha ki liang baroh. 

Khublei Shibun. 


(H.T. Wells Sten) 

Dated Shillong, Jaiaw Laitdom, 

13-Nailar-2003 . Shillong - 2. 



KA NIAM KHASI TYNRAI 
HA KA DUR 
KA NIAM KHRISTAN 

I. Kaei ka Niam Khasi/Niam Tre Tynrai? 

Ha ka 28 tank u bnai May 1991 ha ka jingkren khublei khadduh 
ia U Bah H. Onderson Mawrie (bam kwai ha dwar U Blei), shwa ban 
rah ia ka met jong u sha jingthang hangtei ha Nongkrem, U Bah Pelin 
Litan u la pynshai ba ka jingiap jong ngi ki briew ha kane ka pyrthei 
ka long ka jingwan shaw uta u Synriang ia la ki briew katkum ka 
jingkular jong u khnang ba kin long lem ryngkat bad u sha lyndet 
kane ka pyrthei. 

Ha ka jingkren jong U Waheh R. Tokin Rymbai pat kum u 
President (authority) jong ka Seng Khasi, u la ong ia kine ki kyntien: 

KA NIAM KHASI KYNTHUP IA KA NIAM TRE KA DEI KA NIAM 
AP JUTANG. 

Ka jingkylli kaba mih na kane ka jingong ka long — Kaei kata 
ka jutang ba ka Niam Khasi/Niam Tre ka ap? 

Shuwa ban poi sha ka jubab ia katei ka jingkylli, ngam lah 
khlem da pynpaw ia ka jingsngew burom jong nga ia baroh ar ngut 
kitei ki rangbah na ka bynta ki jingphla jong ki ia ki jingshisha ki bym 
don ba lah ban len kumba yn sa shem na ki bynta ba yn dang pynl ha 
kane ka jingthoh. 

Ia ka jubab ia katei ka jingkylli — Kaei ka Jutang ba ka Niam 
Khasi/Niam Tre ka ap? lah ban shem da kaba suk bad shai bha na ka 
jubab ia katei ka jingkylli ha ka Bynta I bad kata ka long — Kaei ka 
Niam Khasi/Niam Tre? 

II. Ka Jubab : 

Ha ka jingshisha, ka Niam Khasi Tynrai kam dei tang ka jong u 
khun Khasi-Pnar hynrei ka dei ka jong baroh u Khadhynriew Trep 
Khadhynriew Skum shi tyllup pyrthei. 

Kane ka Niam ka long kaba nyngkong nyngshap eh ha ka sla 
kane ka pyrthei. Ka dei ka Niam kaba la buh nongrim bad seng nongrim 
da U Blei Trai Kynrad hi mar khmat bad u khun bynriew mynba dang 
lung ka pyrthei. Namar kata kane kein ka dei kata ka Niam Hok Niam 
janai u khun bynriew shi tyllup pyrthei bad sa mih ka jingong ba ha 
kaba mynnyngkong u khun bynriew u don tang kawei ka ktien bad 
kawei ka Niam. 

Katkum kane ka Niam la ngeit : 

1. Ba ha kaba mynnyngkong u briew u long uba hok bad u 
ia long lok bad U Blei bad im suk kynjai ha kane ka pyrthei. Ha 
kata ka por ka Hok u briew ka phyrnai kat ka Sngi bad u 
Bnai. 

2. Katkum kawei na ki jingiathuhkhana pateng jong u khun 
Khasi-Pnar la ngeit ba hapdeng ka suk ka sain kaba kat kata, 
ka pop ka la wan ngat hapdeng u khun bynriew lyngba ka jing- 
ia-phaluh samla u Bnai ia ka Sngi kaba la dom shla haduh ba 
ka la kawang ia u Bnai da u dpei bad ka phet noh artat napdeng 
u khun bynriew haduh ba ka pyrthei ka la dum ngain bad la 
dawa ban don ba pha jingim na ka bynta ban wallam pat ia ka 
sha u khun bynriew. Kumba la pyni ha ka bynta 1 haneng kane 
ka mut ba ka Hok ka la phet noh na u briew bad u sa ngat ha 
ka shitom ka shipa namar urn ioh shuh ia ka jingialong lok bad 
U Blei. 

3. Na kawei pat ka jingiathuhkhana pateng u khun Khasi- 
Pnar, la ngeit ba shisien mynhyndai kulong kumah, ka la don ka 
jingshlei urn kaba khraw ha kane ka pyrthei ha kaba u khun 
Khasi-Pnar u la nguid noh ia la ka jingthoh ha ka jingjngi ia 
kata ka jingshlei urn. Bad kumta u la long ka jaidbynriew ka 
bym don jingthoh jingtar kum kiwei pat ki jaidbynriew kane ka 
pyrthei. La ngeit ruh ba u khun bynriew uba don ha sla kane ka 
pyrthei mynta u dei uba la hiar pateng na kiba la lait im na kata 
ka jingshlei urn bakhraw. 

Ia kane ka jingshisha la sakhi pynsabut da baroh ki jaidbynriew 
ba don ha kane ka pyrthei mynta. Lada ngi phai sha ki jingiathuhkhana 
pateng jong kawei pa kawei ka jaidbynriew kiba don ha ka pyrthei 
mynta, baroh baroh ki ia ong —"Once upon a time, there was a 
great flood" (Shisien ha kawei ka por, ka la don ka jingshlei urn 
bakhraw). 

4. Hadien kata ka jingshlei um bakhraw, ki briew kiba la lait 
im na kata ka jingshlei ki la ia sdang pat ban ia pun ia kha bad 
nangroi. Hynrei katba ki briew ki nangroi, ka pop ruh ka nangroi 
bad ka jingshitom bad jingjynjar u briew ruh ka la nang sangah 
tyngeh ia u haduh ba um banse shuh khlem da kynmaw Blei 
bad kyrpad kyrpon ia U Blei ban sngewsynei ban map noh ia u 
bad ban pyllait ia u na ka bainong jong ka pop jong u. 

5. U Blei Trai Kynrad Uba la pait dohnud lupa ha ka jingduh 
noh ia ka jingialong lok bad u briew uba long u jingthaw bakordor 
tarn jong U bad Uba ha kajuh ka por U dap da ka jingieit ba 
phyila ia u briew, U la ai ka 3UTANG ha u briew ba U kloi ban 
map ia u lada u kloi bad lah ban siew da ka kuna kaba da ka 
snam mrad na ka bynta kawei pa kawei ka pop jong u bad 
katkum ka hukum U Blei hi ia kaba yn pynshong nongrim katkum 
ki jait pop ba u briew u leh. 

Ia kane ka JUTANG bad hukum U Blei, u briew u la pdiang 
sngewbha bad sngewnguh arti arjat namar u la nang tharai ba kane 
kan long ka kabu ksiar ia u ban im katba u sngewbha bad u mon, ha 
ka nongrim bad jingngeit ba tang da i snam mrad te un lah hi ban 
siew kuna la khia katno katno ruh bad ha kajuh ka por nang heh ka 
muja bam doh namar U Blei U pan tang ia ka snam. Ia kane ka 
JUTANG hapdeng u briew bad U Blei la niew kum kata ka JUTANG 
BARIM HAPOH KA HUKUM. 

Ha ka jingtharai bad jingngeit jong u briew kumba la ong 
haneng, u briew u la nang sngew laitluid ban im pynsngewbha ialade 
khlem da salia than shuh ia ka pop kaba u ngeit ba un lah hi ban siew 

kuna katba dawa ka pop jong u. Kumta ka pop ka la nang man roi 
haduh ba u briew u la shem jingeh ban lah ban siew kuna na ka bynta 
la ki pop kiba nang bun nang bun katba nang iaid ka por. 

6. U Blei Trai Kynrad, ha ka nongrim jong ka jingbymlah 
ban kylla Jutang ba u briew um dei shuh ban ioh ia la ka hok 
khlem ka jlngslew kuna kaba rem dor kat ban ia biang bad ka 
pop jong u bad ha kajuh ka por, ha ka nongrim jong ka 
jingbymlah pat ban shu iehnoh ia u briew ha ka duh niam duh 
hok na ka daw jong ka jingban ka duk ka kyrduh katba ka dor 
mrad pat ka nangrem shi nangrem katba nang iaid ki sngi ki 
por, U (Blei) la sngew dei ban thaw lad da kumwei pat na ka 
bynta ban pyllait ia u briew na ka pop kaba u la thaw hi. Shwa 
ba ngan poi sha kawei pat ka bynta, nga kwah ban pynkynmaw 
ia baroh, ba kumba ka long mynta hangne ha Ri Khasi-Jaintia 
jong ngi, don shibun ki jingleh niam leh rukom hapoh ka Niam 
Khasi kiba la shu sah kut khlem lah pyndep shuh tang namar 
ka jingrem dor jong ki syiar, ki biang, ki masi etc. ia kaba ym 
lah shuh ban pynmih la ha ka kyrdan longi'ing longsem, longkur 
longjaid bad longhima-sima. 

7. Hapoh katei ka lad thymmai, U Blei U la khot ia baroh ki 
nongmihkhmat ba la tymmen tarn jong ki Khadhynriew Trep 
Khadhynriew Skum sha kata ka Dorbar Bah ba la khot ka Dorbar 
Lai Khlieh na ka bynta ban ai pat ha ki da ka JUTANG KABA 
THYMMAI na ka bynta ban pyllait im ia u khunbynriew na ka 
pop jong u. La khot ia kata ka Dorbar kum ka Dorbar lai Khlieh 
namar ba ha kata ka por ki briew ki im tymmen kdor haduh ba 
haba ki shong ki khlieh jong ki ki rung ha khap khohsiew jong 
ki bad haba peit na sha jngai i kumba uwei u briew u don lai 
tylli ki khlieh. Mynta ngin poi sha ka jubab ia ka jingkylli kaba 
ar — Kaei kata ka JUTANG ba ka Niam Khasi/Niam Tre ka ap? 

III. Ka Jubab: 

Ha kata ka Dorbar Lai Khlieh, U Blei U la pynsngew ha ki dkhot 

jong ka ba namar ba U ieit ia u khunbynriew bad ruh namar ba U la 
tip lupa ba u briew un ym lah ban slew kuna na ka bynta la ki pop na 
ki daw ba la kdew haneng, kumta U la rai hi na lade bad da lade ba 
ha ka por bad ka ia kaba biang Un sa phah noh da Uta U Syiar Uba na 
Bneng hi Uba tang ha ka shisien knia ia U Un kit ryndang bah ryndang 
ia ka pap ka sang u khun bynriew uba pdiang ia U kum U Nongprat 
Lynti bad Nongpynim jong u teng la pateng bynriew. Hadien kata U 
Blei U la hukum ia ki dkhot jong ka Dorbar ban Ieit sha la ki jong ki 
jong ki kynhun ia kiba ki la mihkhmat ban iathuh ia kane ka khubor 
ba bha ryngkat bad ka jingkyntu ba kin ia ap shah slem tad haduh ba 
Uta U Syiar Uba na Bneng Un wan kumba la kular ne ai JUTANG 
thymmai U Blei. 

Hapdeng ka jingkiuh da ka jingsheptieng na ka liang ki nongshah 
khot ba lehse U Blei U khot ia ka ban mai ban tim ia ki na ka bynta ka 
pop u khun bynriew jong kata ka juk, la mih pynban ka 
jingsngewshngain, ka jingsngewkmen bad ka jingsngewshlur ban kylli 
ia U Blei — Da kumno yn lah ban ithuh ia Uta U Syiar Bneng ynda U 
Wan? Shwa ban ia poi sha ka jubab U Blei ia katei ka jingkylli nga 
kwah ban iathuh ba ha kata ka por bad katkum ka Niam Khasi la 
dawa ba ia uwei pa uwei bad kawei pa kawei ki briew dei ban 
pynkyntang da ka niam ka rukom lai sien lai wat bad kita ki long:— 

(a) Ha ka por ba kha ia kaba ha ka ktien Jaintia ki khot ka 

'Syip Syien'. 

(b) Ha ka por ba shongkurim ia kaba la tip kum ka 'Lam 
Iutang', bad 

(k) Ha ka por iap ia kaba la tip kum ka 'Niam Thang'. Kane 
ka kynthup ia ka lum shyieng na ka bynta ban buh shi jaka ia 
baroh kiba ha kajuh ka ilng. Ia ki shyieng kiba iap shabar shnong 
la jong ruh dei ban Ieit rah bad buh ha katei ka jaka da ka niam 
ka rukom. Ha ka jingshisha kane ka kut ha kata kaba ki khot ka 
'Buh Chyein'. Ha ka Khasi ia kine la tip kum ka 'Jer Kyrteng', 

ka 'Kyntiew Kurim' bad ka 'Thang lap' kaba kut ha ka 'Thep 
Maw Bah'. 

IV. Mynta ngi ia poi pat sha ka jubab U Blei ia katei ka jingkylli ki 
dkhot kata ka Dorbar Lai Khlieh — Da kumno yn lah ban ithuh ia Uta 
U Syiar Bneng ynda U wan? Ka jubab U Blei ia kane ka jingkylli ka 
long ba lah ban ithuh ia Uta U Syiar Bneng da kaba pyndep halor jong 
U ia kine ki jingshisha lane ngi lah ban ong ki dak ki shin : 

1. Ba yn kha ia U na ka theisotti kaba kyrteng ka Lisan. 
Bad ka kyrteng jong U kan long U Synriang. 

2. Ba shwa ba Un mih pyrthei ban pyndep ia ka kam ba la 
thmu halor jong U,yn sa pynkynmaw ia u khunbynriew shaphang 
jong u da uwei na ki longshuwa jong ka pateng bynriew jong 
kata ka por uba kyrteng U Lakriah. 

3. Ba Une Un sa pynbha thymmai ia ki lai tylli ki rukom leh 
niam haba pynkyntang ia u briew ka briew. 

4. Ba ia Une yn sa knia shabar shnong, halor u dieng bad 
halor u lum. Bad yn pynphong pansngiat arsap ia U hangta. 

5. Ba shwa ban knia ia U yn sa sympat ia U laisien laiwat da 
uwei na ki lok baieit jong U hi. 

6. Ba ia ka met iap jong U yn sa aiti ym ha kiba ha Ting ha 
sem jong u, hynrei ha ki nongwei. 

7. Ba Une Un sa rung ia ka krem lamet ka krem latang bad 
ha ka laisien kyn-ih jong U ka bneng bad ka khyndew kin sa 
shai pat. 

8. Ba hadien ba U la pyndep ia baroh ki kam pynkylla pynbha 
thymmai ia ka niam Un sa kiew sha bneng. 

9. Ba na bneng Un sa wan pat ban wan shaw ia la ki briew 

ynda U la dep khreh jaka ia ki khnang ba kin don ha kaba don 
ma U. 

Hadien kane ka jubab U Blei la wai ka Dorbar Lai Khlieh da ka 
jingkmen jingsngewbha bad jingsngewnguh ia U Blei Trai Kynrad bad 
la mih sa ka tied ksing tied dhah ban pynbna paidbah ia kane ka 
khubor ba bha jong U Blei. 

Mynta, na ki jingshisha baroh ba la kdew ha ka bynta kaba III 
jong kane ka jingthoh, ngi lah ban sngewthuh ba kata ka JUTANG 
ba ka niam Khasi ka ap ka dei kata ka jingwan jong Uta U Syiar Uba 
na bneng ia Uba ngi lah ban ithuh da ka jingpyndep pura bad thikna 
ia ki 9 mat jong ka bynta IV jong kane ka jingthoh. Kane keln ka dei 
kata ka JUTANG BATHYMMAI. 

V. Ka jingwan mih ka Niam Knia Syiar Khyndew. 

Hadien ka jingap u khun Hynniew Trep Hynniew Skum ia ka 
jingpyndep ia katei ka JUTANG BATHYMMAI haduh sawspah snem, 
hynrei Uta U Syiar Bneng Um wan satia, ka la mih ka jingsngew 
hapdeng ki longshuwa manshuwa jong ka jaidbynriew jong kata ka 
juk ba, namar bym don da ka thoh ka tar shaphang kane ka JUTANG 
BATHYMMAI, ka don ka jingma ba ki pateng jong ki ki lah ban klet 
noh ia kitei ki 9 mat jong ka bynta kaba IV bad ki la ialum la ialang 
ialade na ka bynta ban pyrkhat kumno yn leh khnang ba ki pateng 
jong ki kin lah ban ithuh ia Uta U Syiar Bneng ynda U wan. Hadien ba 
kitei ki rangbah ki la ia bishar bniah bha ia kawei pa kawei na kitei ki 
9 mat ba la kdew haneng la mih ka rai ba katba ym pat wan Uta U 
syiar Bneng dei ban nang ialeh niam leh rukom noh shwa da u syiar 
khyndew halor ki nongrim jong kitei ki 9 mat. La rai kumta da ka 
jingthmu ba lada jia ba Uta U Syiar Bneng U wan ynda kirn ia don 
shuh ha kane ka pyrthei ruh, ki pateng jong ki kin sa ithuh hi ia Uta U 
Syiar Bneng ynda U wan. Hadien ba la ia pdiang hun sngur mynsiem 
ia kane ka rai da baroh lang katba don la pynshong nongrim ia ka 
shat ka khein bad ka knia ka khriam kumne: (Katkum ki 5 mat ki 9 
mat ka bynta IV). 

1. Namar ba Uta U Syiar Bneng U long U ban dang kha, bad 
namar ba dei tang ka syiar kaba lah ban kha khun khlem kpa, 
ha ka shat ka khein dei ban pyndonkam da ka pylleng syiar 
namar kane ka iahap bad ka mat ba 1, ba la kdew haneng. 

2. Namar ba katkum ka mat ba 4 la ong ba yn knia ia U 
shabar shnong, halor u dieng bad halor u lum, ia ka jingknia 
syiar ym bit ban leh hapoh shnong. Ha ka jaka ba yn knia ia u 
syiar dei ban kynton da i dew saw bad halor ita i dew saw dei 
ban sieh da u dieng bad katba lah da u dieng sning. 

3. Namarba katkum ka mat ba 5 la ong ba shwa ban knia ia 
U yn sa sympat ia u laisien laiwat da u lok baieit jong u hi, 
kumta shwa ban ot knia ia u syiar dei ban kawang ia u laisien 
laiwat da u khaw uba long u lok baieit jong u. 

4. Namarba katkum ka mat ba 6 la ong ba ia ka met iap 
jong U yn sa aiti ym ha kiba ha Ting ha sem jong u hynrei ha ki 
nongwei, ia ka doh knia syiar ym ju bit ban wanrah sha Ting ki 
nongphah knia hynrei dei ban bam tang ki nongknia ha jaka 
knia. 

5. Namarba katkum ka mat ba 7 la ong ba un sa rung ia ka 
krem lamet ka krem latang, ia ka doh knia syiar dei ban bam 
ym ha ki pliang hynrei ha ki sla lamet latang. 

Kano kano ka jingknia syiar ka bym long katkum kane ka 
jingpynbeit bad rai ka hap shabar u pud jong ka Niam Khasi Tynrai. 

VI. Mynta ngi poi sha ka Jingkylli — Kaei ka Niam Khristan? 

Ka Niam Khristan ka dei kata ka Niam kaba ngeit ba U Jisu 
Khrist U dei Uta U Syiar Bneng ia Uba U Blei U la kular ban phah ha ka 
Niam Khasi Tynrai. Ia kane ka jingngeit la pynshong nongrim ha ka 
jingpyndep janaf ia ki 9 mat jong ka Niam Khasi Tynrai kumba la 
kdew ha ka bynta ba IV jong kane ka jingthoh bad kita ki long kumne: 
(Phai sha ki 9 mat ha ka bynta IV). 

1. Ba Une U dei tang ma U hi, naduh ba sdang kane ka 
pyrthei haduh mynta, Uba la kha na ka theisoitti kaba kyrteng 
ka Mary. Ka ktien Lisan ka mut ka khun rangli ka khun juki bad 
ka khun ka kup ka sem shiliang. Namar kata ka kyrteng Lisan 
ha ka jingngeit u Khasi-Pnar ka thew beit beit sha ka Mary 
namar kane ka dei shisha kata ka khun rangli ka khun juki bad 
ka khun ka kup ka sem shiliang jong ka juk jong ka. 

Ka ktien Synriang ba la paw ha ka jingngeit u Khasl-Pnar ka 
mut kaba jlih, kaba tlem bad ba hok ne ba khuid. Ka kyrteng Synriang, 
namar kata ka mut ia U Jisu ha ka jinglong tlem bad khuid jong U. 

2. Uta Uba shwa ba Un mih pyrthei ban pyndep ia ka kam 
ban pynim ia u khun bynriew yn ialap shaphang jong U, U dei 
tang U Jisu hi namar shwa ba Un pynpaw ia ka jinglong 
nongpynim jong U la ialap shaphang jong U da u Ioannis 
Nongpynbaptis. Ka ktien Lakriah ka thew sha ka jingphong 
sopti da ka snieh mrad. Namar kata u Lakriah ka jingngeit Khasi- 
Pnar ka mut ia u Ioannis hi. 

3. Ba U Jisu U long tang ma U hi Uba la pynkylla pynbha 
thymmai ia ki lai tylli ki jingpynkyntang ia u briew ka briew. Ia 
ka ot-sher ne 'Syip Syien' la pynkylla sha ka Jingpynbaptis. Ia 
ka 'Lam Iutang' la pynkylla sha ka iathoh shongkurim bad ia 
ka 'Niam Thang' sha ka Niam Tep kynthup ia ka 'Buh Chyein' 
sha ka jingmihpat. 

4. Ba U Jisu U dei Uta ia Uba la knia shabar shnong kaba 
mut shabar Jerusalem, halor ka diengphna bad halor u lum 
Kalbari. U dei tang Une hi ia Uba la pynphong da kata ka 
pansngiat arsap kaba mut ia ka pansngiat shiah ba la pynphong 
ia U da kiba la sahnarphna ia u. 

5. Ba U Jisu U dei Uta Uba shwa ban knia ia U la sympat ia 
U laisien laiwat da u lok baieit jong U hi kaba mut ia ka jinglen 
U Petros ia U laisien laiwat shwa ban sahnarphna ia U. 

6. Ba U Jisu U dei Uta Uba ia ka met iap jong U ym shym la 
aiti ha kiba ha ifing jong U hynrei ha u nongwei kaba thew sha 
ka jingaiti ia ka met iap jong U sha u Joseph Arimathaia. 

7. Ba U Jisu U dei tang ma U hi Uta Uba la rung ia ka krem 
lamet ka krem latang bad Uba ha ka laisien kyn-ih jong U ka 
bneng bad ka khyndew ki sa shai pat. Ka krem lamet ka krem 
latang ha ka jingngeit Khasi-Pnar ka mut ia ka jingtep u Joseph 
Arimathaia na kaba U Jisu U la mih pat hadien lai sngi lai miet 
kum U Jingshai jong ka pyrthei. 

8. Ba U Jisu U dei tang ma U hi Uba la kiew sha bneng haba 
shai ba shit ka sngi ha khmat ka pyrthei jong kata ka juk hadien 
ba U la pyndep ia ka jingaiti ialade kum ka jingknia ba im na ka 
bynta ban siewspah ia u briew na ka pop jong u. 

9. Ba U Jisu U dei Uta Uba la kular ban wan shaw ia kiba 
ngeit ha U ynda U la dep khreh jaka ia ki ha bneng. Namar kata 
uta U Synriang ba la kdew da U Bah Pelin Litan ka mut ia U 

Jisu. 

Ha ka jingngeit Khristan ruh don ka jingngeit ba ka jingiap shi 
met shi met ka long ka jingwan shaw jong U Jisu ia ki shi met. Hynrei 
ha nga marwei ngam lah ban pdiang ia kane bad nga ngeit ba kane 
ka jingkular jong U Jisu ka thew ia kata ka jingwan arsien jong U na 
ka bynta ban lum lut ia kiba ngeit hok ha U ban rang noh ia ki sha 
bneng. 

Katkum ka jingphla jong kiba bun bah ki riewstad saians jong 
kane ka pyrthei, kiba la pyrshang jan dap spah snem mynta ban wad 
da kumno bad shano ka mynsiem briew ka leit ha ka por ba iap, kirn 
lah satia ban iohi ia kata ka mynsiem briew la ki la pyndonkam da 
kiba bun jait ki tiar stad jong ki bad kirn lah ruh ban tip da kumno bad 
shano ka leit. Hynrei ki lap pynban ba shwa ba ki briew kin dkut 
mynsiem, ki iohi ba wan shaw ia ki na kane ka pyrthei da kita kiba ki 
ngeit kum ki Blei jong ki lada ki da ngeit shisha ha kita ki Blei jong ki. 

Kita kiba ngeit shisha ha U Jisu, ki iohi ba U Jisu U wan shaw ia ki. 
Kita kiba ngeit shisha ha u Ram, ki iohi ba u Ram u wan shaw ia ki. 
Kita kiba ngeit shisha ha u Muhamud, ki iohi ba u Muhamud u wan 
shaw ia ki bad kumta ter ter. Kita pat ki bym da ngeit Blei shisha, ki 
iohi ba kiba ha Ting ha sem jong ki kiba la leit shwa ia ki, ki wan shaw 
ia ki. Ki phla ruh ba kita kiba im ha ka leh jadu myntor, ki iohi ba wan 
shwa ia ki da kita ki ksuid kiba ki mane. Ka kynhun jong kita ki riewstad 
ka kynthup ia ki dkhot kiba na ka Niam Hindu, Niam Musulman, Niam 
Khristan bad kiwei pat ki jait jingngeit bad ki bym ngeit Blei ruh. 

Shuh shuh haba phai biang sha katei ka jingngeit, ia ka 
jingshisha ba ka thew sha ka jingwan arsien jong U Jisu ne U 
Synriang, la pynsabut da ka Thep Mawbah ha Khasi bad ka Buh 
Chyein ha Jaintia. Kumba la ong ba ka Niam Khasi Tynrai ka dei ka 
Niam Jiw, ka Thep Mawbah ne Buh Chyein ka dei ka jong ki Jiw ha ka 
nongrim jong ka jingngeit ba ha ka jingwan pat u Trai, "Ka shyieng 
tyrkhong kan iasoh bad ki shyieng, kin mih ki thied bad kan tap ka 
doh ia ki bad ka snieh ka la tap halor jong ki, nangta ka mynsiem kan 
wan mih noh na ki saw Iyer bad pyrsad ha kine kiba iap, ba kin dup 
im". Hadien kata U Trai U Blei Un sa hukum — "Ko ki briew jong nga, 
ha khmih ngan plie ia ki jingtep jong phi, bad ngan pynmih noh ia phi 
na ki jingtep jong phi". Ia kane yn leh na ka bynta ban pynpaw ba U 
Jisu U dei U Trai. Ka Thep Mawbah ne Buh Chyein ka pynpaw ba 
u briew ha kane ka pyrthei, la tep ne thang, u kut hi ha ka tep. Phai 
Esekiel - XXXVII, 3-13. 

Ha ka kyrdan jong ka Niam Khasi ba mynta, ngam don jingphylla 
ban shem ba wat kita kiba leh niam leh rukom ha ka Thep Mawbah 
ne Buh Chyein kirn tip satia ia ka jingmut kaba don ha lyndet jong 
ki jingleh niam leh rukom jong ki. 

Ka jingngeit ba baroh ki Khristan ki leit beit sha bneng ynda iap 
na kane ka pyrthei ruh ka long kaba mar pyrshah bad katei ka jingthoh 
Ba Khuid. Tang uwei u dakaid halor ka diengphna uba la ioh ia ka rai 
ban leit beit sha bneng khlem da ap shuh ia ka sngi Bishar. Katkum ka 
shithi I sha ki Nong Korinth — XV: 51,52 bad ka shithi I sha ki 

Thessaloni — IV : 16, 17; la iathuh shai kdar ba kiba iap ki ap ia ka 
Turoi ba khadduh U Blei ban ia mih pat na ki jingtep. Dei tang U Jisu 
hi uba don ka Hok (Rights) bad ka bor (authority) ban rai kino ki ban 
leit bneng bad kino ki ban leit dujok ha kata ka Sngi Bishar. 

VII. Mynta ngan phai biang sha ki jingngeit Niam Khasi 
Tynrai ba la kdew ha ka bynta ba II jong kane ka jingthoh: 

1. Ha ka Kot Niam Khristan (Bible) la iathuh ia ngi ba ha 
kaba mynnyngkong, u briew u long uba hok bad u ia long lok 
bad u Blei Uba shait wan kai sha u briew ha kata ka kper Eden 
hyndai. U briew, la ong, u im suk kynjai bad long trai halor kiei 
kiei baroh kiba ha kane ka mei Ram-ew. La iathuh ba ki briew 
kiba nyngkong ki dei u Adam bad ka Im kiba ka hok jong ki ka 
phyrnai kat ka Sngi bad u Bnai. Namar kata, ka Sngi bad u Bnai 
jong ka Niam Khasi Tynrai ka mut ia u Adam bad ka Im kiba ka 
hok jong ki ka phyrnai kat ka Sngi bad u Bnai. Ha kane ka 
pyrthei, lait na ngi ki Khasi-Pnar bad lehse khyndiat eh kiwei 
pat, kiba bun hi na ki jaidbynriew ki khot shynrang ia ka Sngi 
bad kynthei ia u Bnai — Ki ong U Sngi bad ka Bnai. 

2. Ha ka Bible la iathuh ia ngi ba ka pop ka wan sha kane ka 
pyrthei lyngba ka jingpynshoi jong ka Im ia u Adam kaba thew 
sha ka jingphaluh samla ka Bnai ia u Sngi ha ka Niam Khasi 
Tynrai. Ka pop jong ka Sngi bad u Bnai ha ka Niam Khasi Tynrai 
bad ka pop u Adam bad ka Im ha ka Bible ki dei kajuh kaba 
kdew sha ka jingiadei shynrang-kynthei. Hynrei kane ka dei 
kawei pat ka subject ia kaba lah ban sngewthuh na kawei pat 
ka jingthoh jong nga kaba kyrteng — KAEI KA POP KA KPER 
EDEN? ia kaba ka Balang Khristan ka ialeh ban tap jubor la jan 
dap ar hajar snem mynta. Ka la shu sah ha ka bam shi bam soh 
katba katkum ka Kitab Genesis II dkhot kaba 16, ka paw shai 
kdar ba kam dei ka pop kaba da kaba bam. 

3. Ha ka Bible la iathuh ia ngi shaphang kata ka jingshlei 
urn kaba khraw kaba la tip kum ka jingshlei um u Noah ia kaba 

la sakhi pynsabut da baroh ki jingiathuhkhana pateng kane ka 
pyrthei mynta, da ka jingialang thup ki mawlong mawteh kiba 
ia shong kynrong kiwei halor kiwei pat bad ki maw wah pyllon 
ha kiba bun ki jaka kane ka Ri Khasi-Jaintia jong ngi, bad 
khamtam eh da ka jinglap ba kata ka ilnglieng u Noah ka dang 
don haduh mynta ha khap ki lum Ararat. 

4. Mynta ngan phai sha ka phang kaba iadei bad kita ki 
KHADHYNRIEW TREP KHADHYNRIEW SKUM kiba kynthup ia 
kita ki KHYNDAI shajrong bad ki HYNNIEW sha tbian. 

Shuwa ba ngan iaid sha khmat ha kaba iadei bad kane ka phang, 
nga sngew donkam ban pynkynmaw ia baroh ba ki kyntien IING TREP 
ki dei ki kyntien Bible. La ong ha ka Bible ba u JABAL u dei u kpa jong 
kiba shong ha ki Ting trep (Jen. 4:20). Ha ka Bible la iathuh ia ngi ba 
katba ki briew jong ki sngi u Noah ki la nangroi ha ki jingbun briew, 
ka ioh ka kot bad ka jingnang jingstad, katta ruh ki la nangroi ha ki 
jingsniew bad jingthala ba bunjait kat haduh ba la ong ba u Blei u la 
kylla kaba mut ha kaba u la thaw ia ki bad u la rai ban pynduh pyndam 
noh ia ki na ka sla kane ka khyndew. 

Kumta u la pynwan ia kata ka jingshlei urn kaba khraw ia kaba la 
sakhi da baroh ki jingiathuhkhana pateng jong ki jaidbynriew kane ka 
pyrthei. Kiba la lait na kata ka jingshlei urn bakhraw ki dei tang ki mrad 
bad ki khyndiat ngut eh ki briew kiba don hapoh ka Ting u Noah (Jen.6:6). 

Kita ki briew kiba la lait im ki dei u Noah bad ka lok jong u, ki lai 
ngut ki khun shynrang jong u lem bad ki kurim ki jong ki. 

Hadien ka por bad ka T'a kabym lah tip, la mih saw tylli ki Ting 
trep na u Shem, san tylli na u Ham bad hynniew tylli na u Japhet. 
Kumta baroh ki long khadhynriew Ting trep. 

Haba nga phai sha ka Digest jong ka Indexed Bible 1913, bad 
ruh sha ka Encyclopaedia and dictionary jong ka King James New 
Version Bible 1959, nga shem ba ki don ki jingiathuhkhana shaphang 

ki ar kynhun briew kiba ngam don jingartatien eiei ba ki dei ban dei 
kita ki KHADHYNRIEW TREP KHADHYNRIEW SKUM kiba kynthup ia 
kita ki KHYNDAI shajrong bad ki HYNNIEW sha tbian. Kawei na kita ki 
kynhun ka dei ka kynhun jong ki briew ia kiba la tip kum ki NINEVITES 
kaba mut ka kynhun kaba kynthup ia ki KHYNDAI kynhun briew. Nga 
ong ba kane ka kynhun ka la seng jaka shong ialade harud ka wah 
Tigris na shaphang mihngi. Bad ia kata ka jaka shong jong ki la khot 
ne ia tip kum ka NINEVEH (kynnoh Nainveh) kaba mut ka shnong ki 
khyndai. Kane ka shnong ba kine ki khyndai ki la iaseng ka la kylla 
long ka nongbah jong ka hima Assyria kaba la long shisien ka bynta 
jong ka hima Babilon. Ka la long kawei na ki nongbah kaba khraw 
tarn jong ki sngi kiba mynhyndai. 

Katba ki briew jong kine ki khyndai kynhun ki la nang iaroi ha 
ka jingbun briew, ha ka ioh ka kot bad khamtam eh ha ka jingstad 
bakynja pyrthei, ki la nangroi ki la nang kiew ruh ha ki jingsniew bad 
jingthala katkum ba la long ha ki sngi u Noah. 

Ha kaba nyngkong eh u Blei u la phah ia u Jonah ban leit ialap 
ba kin kylla kaba mut hynrei kirn shym la kylla — Jonah 1:1,2. Ha 
kaba arsien u la phah ia u Nahum uba la maham jur ia ki ba ki dei 
ban kylla kaba mut - Nahum 1:11; 11:8; III: 7. Khadduh eh, la phah 
ia u Saphanaiah uba la iathuhlypa ia ka jingpynjot noh thiaw ia ki na 
kane ka pyrthei lada kirn kylla kaba mut - Sapha.II:13. Hadien ba 
kirn shym la kylla kaba mut, la wan hiar thma ia ki da ki nong Khaldi 
ia kiba la iarap da ki nong Median bad la pynjot noh thiaw ia ki na 
kane ka pyrthei haduh bym lah ithuh shuh ia ka jaka ha kaba ki la ju 
don - Nahum 111:7-17. 

Hadien kata katkum kine ki Bible ba la kdew la tip ia ki kum 
ki NINUS kaba mut NINE MINUS lane KHYNDAI ba la khate noh 
namar kirn don shuh ha kane ka pyrthei. Katkum ka jingngeit jong 
kiba mynhyndai, hooid wat kiba mynta ruh, ki dang don shibun 
kiba ngeit ba haba ki briew la ki la iap ne la khlad noh na kane ka 
pyrthei ki la poi beit sha bneng. Kumta la mih kata ka jingong 
KHYNDAI shajrong. 

Ka kynhun kaba ar ka dei kata ka kynhun jong ki hynniew kynhun 
briew kiba la hiar pateng na u Japhet ha uba la pyndep pura ia ki 
jingkyrkhu kumba la iathuhlypa da u kpa jong u u Noah. 

Ha ka Digest jong ka Indexed Bible 1913 page 107 la thoh 
"Japhet - one of the three son of Noah who the prophetic blessing 
given him by his father were fully accomplished". 

Katkum kine ki Bible ba la kdew, ka ktien SEVENS ne ki Hynniew 
ka don bun ki jingmut. Kawei na kita ka dei ka jingiada (protection) 
bad kawei pat ka dei ka jingroi kyrhai (abundantly). Namar kata kawei 
na ki jingmut kane ka ktien Sevens ne ki Hynniew ka mut kita ia kiba 
la iada na ka bynta ban ia roi byllien ha ka sla jong kane ka pyrthei. 

Haba kita ki hynniew kynhun briew ki la nangroi ha ka jingbun 
briew, ha ka spah ka phew bad ka jingstad bakynja pyrthei ki la ia rai 
ban iatei ia ka nongbah kawei ia lade bad ia ka kut ruh kawei, kaba 
ka kliar jong ka kan kot haduh ha bneng da ki maw Tit. 

Katba ki nang ia trei shongshit ia kata ka nongbah bad ia kata 
ka kut, u Blei u la iohi ia ki bad u la dom ia ki. Kumta u la pynbakla ia 
ka ktien ka thylliej jong ki haduh ba kirn lah iasngewthuh sngewthaw 
shuh para ma ki. Kane ka jingbakla ka ktien ka thylliej jong ki ka la 
pynlong ia ki ban iapra ia sakma kylleng kat shaba lap kat shaba poi. 
Kumta ka wan kata ka jingong ki hynniew sha tbian. 

Katba kine ki briew ki la nangroi ha ka jingbun briew ki la 
nangtap nangtap ia ka jaka ka puta jong kane ka sla khyndew kumba 
ka long mynta. Kane ka jingshisha ka sakhi ba baroh ki briew jong 
kane ka pyrthei ba mynta ki dei kiba hiar pateng na kita ki hynniew 
kynhun ba ia sakma saphret kylleng ka pyrthei. 

Ha ka Bible ia kata ka jingiatei kynroh maw lit la tip kum ka 
jingtei ia ka Babel - Jen. 11:1-9. 

Na ki jingshisha baroh ba la kdew ha kane ka phang, ngi lah 

ban sngewthuh da kaba suk ba kita ki khadhynriew trep khadhynriew 
skum kiba shisha kiba kynthup ia ki khyndai shajrong bad hynniew sha 
tbian ki dei kita ki khadhynriew iing trep kiba la mih hadien ka jingshlei 
um ki sngi u Noah kiba kynthup ia ki khyndai kiba dei ki jong u Shem 
bad u Ham ia kiba ia ngeit ba ki la don shatei shajrong bad ki hynniew 
kiba dei ki jong u Japhet kiba sah ha kane ka pyrthei sha tbian na kiba 
la mih baroh ki jaid bynriew ha kane ka pyrthei kaba mynta. 

Ha ka jingjngi jong nga ia ki thwei ba jylliew jong ka 
JINGNGEIT NIAM KHASI TYNRAI ha ki sanphew snem mynta, 
bad khamtam ha kine ki khyndiat snem ba la leit noh, haba ngam da 
jngi shuh hynrei nga da ngam syndon sha trai thwei, nga la dei ban 
da iasyllok jan bha bad ki nongshat nongkhein, nongknia nongkhriam 
bad ruh bad kita kiba khot ki Shwar jong ka shnong Nongbareh (War 
Jaintia), ka shnong Nartiang (Pnar) bad ka shnong Umroi (Bhoi Khasi), 
nga la don ki lok kiba la sngewthuh bakla bad suba sniew ia nga ha 
ka jingngeit Khristan jong nga. Hynrei nga dap da ka jingsngewhun 
mynsiem bad da kane ka jingiasyllok jong nga bad kitei ba la kdew 
haneng, nga la shem ba baroh u Khasi, u Pnar, u Bhoi bad u War jong 
ka jingngeit Niam Khasi Tynrai ki ia ting Blei ha tang kajuh ka nongrim 
bad kata ka long ba haba ki duwai Blei ki ong kumne: 

"Ah Blei Trai Kynrad, U Nongbuh, U Nongthaw 
ngi leh ia kane ka Knia ka Khriam, da ka 
jingbieit bad jingduna namar ngi sah khynnah- 
sah khyllung bad ngim tip shuh ia ka Niam 
Blei kaba shisha, tad ynda phah ma phi U Blei, 
ia Uta U Nie-U Kong, U Simpah-U Sim Karo, Ka 
Puran-Ka Puthi, Ka Kot Ka Sla, ki ban hikai 
ia ngi shaphang ka Niam Blei kaba shisha. Wat 
thew la ka lait ka let. To pdiang ia kane ka 
knia ka khriam, bad ai ha ngi ia ka koit ka 
khiah, ka roi ka par, ka longspah ka longphew, 

Hei ho, Kuryei". 

Kane ka dei ka rukom ting Blei jong ka Niam Khasi Tynrai kumba 

la buh la seng da kita ki iongshuwa manshuwa u Hynniew Trep u 
Hynniew Skum ia kiba ha ka ktien Khasi la khot ki 'Men Lai Khlieh'. 
Ha ka ktien Jaintia tynrai — NIAM ka mut PHAH. Ki kyntien Ka 'Puran 
Ka Puthi' ki wan na ka ktien 'Purana' kaba dei ka ktien Sanskrit bad 
kaba mut ka Jingthoh Bakhuid (Holy Scripture). Ka ktien ’Kuryei' pat 
ka dei ka ktien Greek kaba mut "Amen". 

Ha kaba lum lang ia kiei kiei ba la kdew ha ka bynta ba VII jong 
kane ka jingthoh ngi lah ban shem ba : 

1. Ia ki jingngeit Niam Khasi Tynrai naduh kaba 1 haduh 
kaba 4 la pynskhem bad batai bniah da ka Bible Khristan lane 
ba ia kitei ki jingngeit Niam Khasi Tynrai la seng nongrim na ka 
Bible Khristan (Testament Barim). 

2. Katkum katei ka jingting Blei ha ka Niam Khasi Tynrai, 
lah ban sngewthuh da kaba suk ba ka Niam Knia Syiar Khyndew 
kam dei ka Niam kaba shisha. La dep phah ia U Jisu. 

3. Na katei kajuh ka jingting Blei Niam Khasi Tynrai lah ban 
sngewthuh shai ba ka Niam kaba shisha ka dei tang kata ka 
Niam ia kaba yn seng da Uta Uba U Blei un phah da ka 'Puran- 
Ka Puthi' bad ka 'Ka Kot Ka Sla' kaba mut kumba la batai haneng 
ia ki Jingthoh Bakhuid ne ka BIBLE KHRISTAN. 

4. Kumba la ong ha kaba sdang ba ka Niam Khasi kam dei 
tang ka jong u Khasi-Pnar, mynta ngi la sngewthuh shai ba ka 
Niam Khasi ka dei kata ia kaba la ai da U Blei Trai Kynrad ha ki 
jaidbynriew ba la roi la par na kita kiba la lait im na kata ka 
jingshlei urn bakhraw bad kita ki dei ki Jiw. Namar kata ka 
Niam Khasi Tynrai ka dei ka Niam Jiw ha kaba U Blej U la ai ia 
baroh ar tylli ki JUTANG jong U na ka bynta ka jingpyllait im ia 
u briew na ka pop jong u. Kane ka mut ia ka JUTANG 
JINGKNIA MRAD kaba long ka JUTANG BARIM bad ia ka 
JUTANG BATHYMMAI kaba mut ia ka JINGSIEW SPAH ia 
u briew da ka snam jong U JISU KHRIST. Dei ia line kein ba 


17 



ki Khadhynriew Trep Khadhynriew Skum ki ia ap ba un wan 

kumba la kular U Blei bad kumba la paw ha ka jingting Blei 

Niam Khasi Tynrai. 

VIII. Ka Jingmih ki Niam bun jait 

Hadien ba ki jaidbynriew Khadhynriew Trep Khadhynriew Skum 
ki la ia saphret ha sla kane ka khyndew, bud sa ka jingbym iasngewthuh 
shuh tang da kawei ka ktien ka thylliej bad mih sa ki jingiabatai stad 
shaphang Uta Uba baroh baroh ki ia ap ba Un wan kumba la kular U 
Blei. Kane ka jingiabatai stad ka ioh lad ban rung hapdeng u khun 
bynriew shityllup pyrthei na ka daw de ba kito kiba la shimti ia katei 
ka jingkular ne JUTANG U Blei kirn ia don shuh ha pyrthei la da ki 
spah snem. 

Ha ka jingiaid jong ki jing-ia-batai stad, mih kawei ka kynhun 
kaba kam ba U Ram u dei uta ia uba ki ia ap bad seng ia ka Niam 
Hindu. Bud sa kawei ka kynhun kaba kam ba u Muhammed u dei uta 
uba ki ia ap bad seng sa ia ka Niam Musulman. Nangta bud sa ka 
kynhun kaba kam pat ba u Buddha u dei uta uba ki ia ap bad mih sa 
ka Niam Buddhist. 

Hapdeng u Hynniew Trep Hynniew Skum pat — Ka kynhun ba 
bun paid ka sah kut ha ka Niam knia Syiar Khyndew kaba kat kum ka 
jingting ne duwai Blei hapoh ka Niam Khasi Tynrai, ka la dei ban kut 
noh ynda haba Uta Uba ka ap ban wan da ka jingthoh Bakhuid (Ka 
Puran - Ka Puthi) bad Ka Kot Ka Sla U la wan shisha ha ka dur jong U 
Jisu Khrist la jan dap ar hajar snem mynta. 

Ka kynhun kaba rit paid eh, kaba ki longshuwa manshuwa jong 
ka ki bat skhem ia ka nongrim jong ka Niam Khasi Tynrai ka la pdiang 
ia U Jisu Khrist ha ka jingngeit kaba ki khot ka Niam Trai Ri (J Khrist. 

Da ka mynsiem kaba dap da ka jingsngewrem bad 
jingsngewlehrain, nga poi pat sha kiba bun ki kynhun kiba la pdiang ia 
U Jisu ha ki nongrim jong ki jingialap jong ki missionary kiba na Wales, 

na Rome, na America bad nawei nawei de. Kumta ki iapher kawei na 
kawei pat ha kiba bun ki bynta jong ka jingngeit Khristan jong ki. Ki 
long thlk kum ki kynja soh kiba don la ki jong ki jong ki dur, ki rong, ki 
jingiw bad ki jingmad hapdeng ba ki dei na u juh bad tang uwei hi u 
diengsoh. Ki khot ialade ki Balang Khristan katba ha ka jingshisha ki 
dei ki Bapra Katholik, ki Bapra Presbyterian, ki Bapra Trumpet bad 
kumta ter ter. Kaei ka jingmut jong ka ktien BALANG ? Hato kam mut 
kaba ia dambit lang hajuh haduh ban long tang iwei i met ? 

Ha kaba iadei bad kine ki kynhun, ha ka 15 th tarik u bnai 
November 1964, u Cardinal Koenig jong ka ri Italy u la ong — "Too 
many times, professed Christianity is not the religion of Christ. 
Selfishness, nationalism, colonialism, have caused great calamities in 
history by making use of corrupt Christianity ..." "Gandhi (of India) 
used to say the European Christianity is the negation of the religion 
of Jesus". 

Ki jingiamane Blei jong kine ki Bapra (Ym dei Balang) Khristan 
mynta ki long thik kumba la kren bad maham lupa da u nongiathuhlupa 
Isaiah. 

Ki jaidbynriew shityllup pyrthei ki donkam kyrkieh, eh ia ka 
Balang Khristan kaba tang kawei kumba don tang uwei U Khrist. Ia 
kane yn shem ha kawei pat ka jingthoh jong nga kaba kyrteng — Ka 
Appeal kaba da ka hukum. 

Ha ka jingbun ka ia batai stad bad kam kulmar, mih sa ka kynhun 
ka bym nang shuh ban rai iano yn ngeit bad iano yn ym ngeit bad 
kane ka kynhun ka sah haduh mynta ha ka jingbymngeit Blei. 

Shwa ba ngan iaid sha ka bynta ba khadduh jong kane ka 
jingthoh, ha ka nongrim jong kiei kiei kiba la kdew ha kane ka jingthoh, 
nga sngew shlur bad sngew thikna ban kam ba nga don ki nongrim 
kiba shongnia bad shonghok ban ong : 

I. BA KA NIAM KHASI KABA MYNTA KAM DEI KATA 

KA NIAM KHASI TYNRAI JONG KI LONGSHUWA 
MANSHIIWA JONG NGI KIBA AP IA KA JINGWAN JONG 
UTA U SYNRIANG NE SIMPAH SIMKARO DA KA KOT KA 
SLA, UBA LA WAN SHISHA YNDA KIM IA DON SHUH HA 
KANE KA PYRTHEI HA KA DUR BAD RYNIENG JONG U 
JISU KHRIST LA JAN DAP AR HAJAR SNEM MYNTA. 

II. BA KI KHRISTAN KI BYM PUT SNGEWTHUH IA KA 
JINGJANAI JONG KA NIAM KHASI TYNRAI, LA KI LAH 
BAN LONG KI NONGIALAP NIAM KHRISTAN DA KI PHEW 
SNEM RUH, KI LAH BAN PHAI DIEN NOH NA LA KA 
JINGNGEIT KHRISTAN HA KABA PAW PYRTHEI NA KI 
DAW SHIMET JONG KI. NA KA DAW JONG KATEI KA 
JINGBYM SNGEWTHUH, BUN BAH KI PARA LOK 
KHRISTAN MYNTA KI NGAT HA KATA KA KNIA KER 
SHYLLIAH NE KNIA KHRISTAN KABA HA KI KA LONG 
HABA RIEH HYNREI HAKHMAT KI NONGKNIA 
NONGKHRIAM BAD KHAMTAM HAKHMAT U BLEI KAM 
LAH BAN LONG KUMTA. 

III. BA KINO KINO KIBA LA SNGEWTHUH IA KA 
JINGJANAI JONG KA NIAM KHASI TYNRAI, LA KI DEI 
KI HINDU NE KI MUSULMAN NE KI NIAM KHASI MYNTA 
NE KI LEN BLEI, KIN YM LAH KHLEM DA KYLLA 
KHRISTAN HA KA NONGRIM BYM LAH KYLLA SHUH LA 
LONG KUMNO KUMNO RUH HA KANE KA PYRTHEI. 

Ha kaba pynkut, nga sngew donkam ban pynshai hangne ba ia 
kane ka jingthoh jong nga la pynshong nongrim ha ki jingshisha ba la 
lum kumne: 

1. KI jingiathuhkhana pateng jong ki longshuwa manshuwa 
jong nga ki bymdon shuh ha kane ka pyrthei mynta, ha ki snem 
1931 haduh 1936, ha ki por ba ngam put ju poi pyrkhat ba kin 
don jingmut ei ei ha nga. 

2. Ki nongrim bad ki kyndon jong ki rukom leh niam, ki rukom 
ting Blei bad duwai Blei jong ki jait niam ba bun jait, bad 
khamtam eh ki jong ka Niam Khasi Tynrai ia kiba nga lah ban 
sngewthuh na ki rukom shat rukom khein, ki rukom knia syiar 
bad kiwei kiwei, ia kiba ki nongshat nongkhein, ki nongknia 
nongkhriam hi ki shu leh khlem da tip ia ki jingmut ba don ha 
lyndet kita ki jingleh jong ki. 

3. Ki katto katne ki bynta ba la sot na ka jingthoh kaba ha 
ka ktien phareng kaba kyrteng KHASI PNAR BELIEF ba la 
thoh da u Waheh D. SHYLLA bad ba la pynmih ha ka kot khubor 
SUNDAY GUARDIAN kaba 4 th tarik u bnai August 1991, ia 
kaba lah ban ioh photostat copy na une u nongthoh ha ka dor 
Rs. 1.50 (shi tyngka sanphew pisa) shi copy. 

4. Ki jingiathuhkhana ialap I Pastor Trevor Rodborne, (bam 
kwai ha dwar u Blei), ha ki snem 1954 shaneng. 

5. Ki jinglum jingtip na kiba bun ki longshuwa manshuwa 
jong nga kiba bun na ki kim don shuh ha kane ka pyrthei, halor 
ki jingkylli jong nga ia ki shaphang bun kiei kiei kiba dawa ia 
ngi ban pyndep hynrei ki bymdon jingthoh. 

6. Kaba kongsan tarn ka dei ka jingialam, kaba nga don 
daw ban ngeit skhem ba ka dei kaba na shajrong na ka bynta 
ban sakhi ha khmat ka pyrthei ia ka jingjanai jong ka JINGLONG 
BLEI BA JANAI JONG U JISU KHRIST. 


S. Shynrang Khonglah 
12.10/92 


**** 

BAN IM KA JAID BYNRIEW 
1. Ha Ka Nongrim Ap Jutang 


Ban im ka jaid bynriew, 
Baroh ngi dei ban kiew: 

Ha ka ktien ka thylliej 
Ba kan jlih kum ka siej. 

Ha ka kup bad ka sem, 

Ba kan neh bad kan skhem. 
Ha ka trei bad ka ktah, 

Ba kan long phew long spah. 
Ha ka ia synshar Ri, 

Ban neh ban skhem Riti. 

Ha ka khein jaid khein kur. 
Ban neh ban skhem Dustur. 
Thymmei ka jaid bynriew 
Dei ka Long-ing Long-sem. 
Tang Seng Bha-ing Bha-sem, 
Ia ka ba lah kyntiew. 

Lada kitei kin duh, 

Jaid bynriew ruh jah duh. 
Nalor ia baroh phar, 

Ka long kaba shai kdar: 

Ba jingim ba janai, 

Don tang ha Niam Tynrai 
Jong ki Longshwa hyndai. 

Na pharshi ki Longshwa 
Ngi tip ia jingshisha: 

Ba 'Bnai ialuh samla 
Ia ka Sngi' ba dom shla. 
Kumta ka la phet rieh 
Sha 'Krem lamet Latang', 

Ba pyrthei la jyrsieh, 

Da ka 'pap bad ka sang'. 
Kumta knia mrad wan mih. 
Da jingthmu ban sait sih. 
Hynrei la shem pynban, 

Ba jingjynjar nang ban. 


Namar kata ia 'Sngi' 

La dawa, dei leit shaw 
Tang da uba sotti. 

Uba lah ki ia ong: 

Un 'long knie Un long kong'. 
Uba leit da sngew khor. 

Wan phai ioh shah takor. 
Kumta u khunbynriew, 

U sah ha ka dum tliw. 

"Hamar kata ka por" 

Ong Niam b'la suit b'la shor: 
"La wan U Blei" ban ai: 
"Jurom Puron" janai, 

Bamut 'Jingsmai Bakhuid' 

Ba pop u briew kan khuid. 

Ha kata Blei kular 
Ia kine baroh ar: 

"U Syiar na bneng" ban phah, 
Bad "Puran Puthi" bah 
Ha dur "Ka Kot Ka Sla" 

Ba batai jingshisha, 

Ynda wan kitei ar, 

"Pyrthei kan shai pat kdar". 
Kyrteng uta ban wan 
Ha dur ki sim pynwan. 

Na ka liang u briew, phla, 

Ba tip ia jingshisha: 

Ba "knia khriam" ba u ai, 

Dei jingbieit jingduna 
Bymlah siew ia kuna 
Ba u briew u dei ai. 

Kumta u kyrpad Blei 
Ban pdiang ia jingknia mrad, 
Tang haduh Blei Un sei 
I'u ban bujli snam mrad. 

II. Ha ka Nongrim Pyndep Jutang 


Myn ar hajar snem duna, 

Angel bneng ki la pynbna: 

Ba ia "U Syiar Bneng" la kha 
Ha dur khunlung ba nylla. 

Ia u ban bujli snam mrad, 

Dei kha ruh ha ka sem mrad, 
Ha shyngoid jingbam kulai 
Hangta lymboit u thiah jai. 
Kitei ar ki dei synjat 
Ia jingmut ba ia ryngkat: 

Bad u kpu jong ka jingim, 

Na ka bynta briew b'la tim. 

Bad ruh u ban kit ban bah 
Ym tang ia ka kit ka bah, 

Jong u briew ba la kyllon 
Kaba khia bad kaba shon, 
Hynrei ia u briew hi ruh 
Ba jingim pat un ym duh. 

Kine dei sakhi nyngkong 
Ba u dei kumba la ong. 

Hapoh Ri khlaw sawphew sngi, 
U khreh ban leit shaw ka 'Sngi' 
Namar ba ka dei ka HOK. 

U dei ban ai sakhi hok, 

Ban pyndem ia u Dusmon 
Uba ia ka 'Sngi' la phon, 

Ynda U dap laiphew snem, 
Jinglong Blei jong U nang shem: 
Ha ka sngi ia U la jer, 

Na bneng ka paro wan her. 
Hapoh jong U ka leit shong 
Bad ktien na bneng ka la ong: 
'Me Me long U khun jong nga'. 


Ban sakhi ba phah U Kpa. 

Kumta U long khun nyngkong, 

Ba don hok 'Long knie Long kong 
Hangne paw shisha dur Sim, 
Kumba ong da u Barim: 

'Simpah' ka mut ba pyrta. 
'Simkaro' mut ba iawer, 

'Moina' mut ba kren shisha, 
'Simsong' mut lum khlem pynpher 
Ia baroh jaid briew ba pher. 

'Sain tiah' mut ban pynthymmai 
Ia long shi kur ha U Trai. 

Kane dei sakhi ba ar 
Ba Blei pyndep la kular. 

Ho'oid, dei ruh sakhi ba shai 
Ba U dei shisha U Trai. 

U ban kit ryndang i'u briew 
Ym uba kit da u briew, 

Hynrei dei ban sei U Blei 
Kumba ha Longshwa la khlei. 
Namar 'Sngi' la rieh poh krem, 

U ban leit shaw dei ban shem. 

La pyrshang une utai, 

Baroh la shu long kam kai. 

Da jingieit eh ia u briew, 

Une ha rynsan U kiew, 

Hapdeng paidbah ba ia shong, 

Da ki ktien sotti, U ong: 

"Nga lah ma nga tang lai sngi" 
Namar jinglymboit bapli, 

Baroh ba don ia kynshi, 

Bad dawa, "Dei ban phasi". 

Pilat ba tip jingsotti, 

U pynkloi thet la ki kti 
Ban lait pap u khmih lynti, 
Pynban ha paidbah aiti. 

Kumta ia U ki la kem 

la ka daw te kim shym shem. 

Ia U la sloit bad sympat 
Khlem tip ka duna, palat. 

Sha lum ia U ki ia rah 
Da prek ha u dieng ban sah. 

U sum ba dung ia ka krung, 

Ia dohnud ka kmie la dung. 

Da kata phlei ka Snam Blei 
Ba lah ia ka 'Sngi' ban sei 
Ba kan wan pat sha pyrthei 
Ha dur ka HOK b'la iohei. 

Da jingmut ia U thad rong. 

Ka pansngiat shiah ki pynphong. 
Ia jingmut kine baroh. 

Dang bun u briew bym pat ioh. 
Da jingmut ba ki la jop, 

Baroh baroh ki ia kop: 

"Lada Me dei shisha Blei, 

Phah angel ia Me ban sei 
Na ki prek ba ngi la sah 
Bad ia Me ba kin ia bah". 

Hynrei ia ki Urn jubab, 

Ong pynban: ’Pa, ia ki map". 

Ha jaka ban iynniar, ud, 

"La pyndep" pynban kynud. 

Kane dei sakhi ba lai 
Ia jinglong Blei ba janai. 

Hangta, ialade aiti 
Na ka bynta briew torti. 

Met iap jong U kim salia, 

Ia jain jong U iakajia. 


Joseph bym don jingiadei. 

Da mynsiem jingsngew synei, 
Ia ka la pan ban tep ei 
Ha la jingtep b'la tih bha 
La kumba la pynap I'pa. 

Shipai syiem ba la shim smai, 
Shata la khmat ki pynphai 
Ba sheptieng ia ki synran 
Ki bym nud wan shuh hajan. 

Ia U baroh ki ia len 
Hapdeng ba mane dang shen. 
Nalor shipai, sa u maw, 

Ia ban, ioh don ba leit khlaw, 
Pynban ki ioh thiah noh jlang 
Katba jingtep ka nang ang, 
Nangta U mih Uba im 
Ban sakhi dei Nongpynim. 

Kata dei ha sngi ba lai 
Ba laisien kynih batai. 

Kane ka mut ruh lai sngi 
Jingong jong U ban sakhi. 

Kane kein nong u hyndai, 

Ba wan phai ka ’Sngi' ban shai. 
Ka krem lamet krem latang 
Dei krem b'la buh met kyntang 
Ka ’Krem lamet krem latang' 
Dei jingtep b'la ang rynghang. 
Sakhi khatduh dei kane 
Ba ia U dei ban mane. 

Kam la pyndep ha pyrthei, 

U kiew pat mynsngi shatei. 
Kane ka sakhi pynskhem 
Ba ym dei Uba na sem. 

Ka ktien ba shai ruh la wan, 
"Une sa shisien Un wan" 

Na ka bynta ban pynkhlad 
la ba im bad ba la khlad. 

Kino sha bneng ba Un rah. 

Kino sha dujok ban phah. 

Ka ’Puran Puthi' la wan 
Kumba ki Longshwa la pan. 
Jingthmu jong ki long ban seng 
Da ki long-dien long-pateng. 

Ia ka 'Niam Blei ba shisha' 

Ban hikai da 'kot' da ’Sla' 

Kata dei tang ka Kot Bah 
Kumba Blei kular ban phah. 

La tam shispah sanphew snem 
Ka ia wan sha lum sha them 
Pynban dang bun ki bym lah 
Ban sngewthuh ktien ba la phah. 
Na ka ngi tip jingshisha, 

Ba 'U Syiar Bneng' ki Longshwa, 
Dei U Jisu ba la wan 
Ha ki dur ba ki pynwan. 

Kitei hangne ba la kdew 
Baroh sha U ki ia thew 
Na kine ki jingshisha 


Ngi tip 'Niam Blei ba shisha'. 
Katkum ka Jutang ba ar, 

Kular u Longshwa shai kdar: 

Ba ka knia ka khriam kan kut 
X la kitei la pyndep lut. 

Lada ia kular Longshwa 
Ngim ju salia ne pyrwa, 

Ia ki ngim lah ban kynnoh 
La bhah ki la dep pynnoh. 

La ia U don kiba bein. 

Rta pyrthei ha U la khein, 

Ka shwa ka dei ka jong U, 

Ka dien ruh dei ka jong U, 

S.K. ka mut shwa U Khrist, 

H.K. mut hadien U Khrist. 

Kane sakhi ia jingkhraw 
Bym don shuh Uba kham khraw. 
Ban shu kubur khlem da pdiang, 
Kata kam long kaba biang. 
Khrist ka mut ia U Jisu 
Namar Khrist mut la pynsleh 
Kaba da U Blei la leh. 


III. Ha Ka Nongrim Pynkut 


Ba don tang uwei U Blei, 

Jaid bynriew ruh tang kawei. 

Dei u khun bynriew pyrthei 
Ha baroh shi snieh pyrthei. 

Jisu Un wan na sha bneng 
Ban prat ia ka lynti bneng. 

Ban shong sah hangne ngim dei 
Namar ngi dei tang nongwei. 


Ka shnong jong ngi dei shatei, 
Ka shnong trai jong u Dusmon 
Ka dei ka Khyndai Khilon. 

La hangne paw kham don bor. 
Ban ia U Blei ba nalor, 

Hynrei ka dei tang shi por, 

Un kut ha ka shong synjor 
Ha la ka shnong junom bhor. 

IV Ha Nongrim Pynshai 


Ka kynhun bynriew ba bun paid tam ha kane ka pyrthei ka 
ong U Sngi ia ka sngi bad ka Bnai ia u bnai. Namar kata 

1. "Ka Sngi bad U Bnai" ki Longshwa ka mut ia U Adam bad Ka 
Im kiba ka hok jong ki ka tyngshain kat ka Sngi bad u Bnai. Bad ka 
"Puran Puthi" jong ki ka mut ia ka Kot Bah. 

2. Ka "Ialuh samla u Bnai ia ka Sngi" ka mut ka jingpynshoi ka 
Im ia u Adam kaba la pynpoi ia ki sha kata ka 'Lehsang lehpap ka 
Sngi bad u Bnai" kaba mut ia ka pop U Adam bad ka Im ha kper Eden 
hyndai. ka "Ia shad iyngkhuid ka Sngi bad u Bnai ha khmat ki laiphew 
jingthaw" ka mut ia ka jingsngew Iyngkhuid bad lehrain U Adam bad 
ka Im hadien ba ki la leh pop. Katkum ka jingkhein snem Bible 
(Chronology of the Bible), ka snem antad ba da sngew dei eh ia katei 
ka jingjia ka long ha ka snem 4004 Shwa U Khrist. 

3. Ka tynrai duh jong ki khanatang pharshi u Longshwa ia ka 
"Niam AP JUTANG" ka dei ka jingiathuhlupa u nongiathuhlupa Isaiah 
ia ka jingwan long briew U Jisu Khrist kum U Nongpynim ia u Khun 
bynriew kane ka pyrthei. Kane ka la jia hapdeng ka 2700 bad 2800 
shwa ia ka mynta ne kumba 800 snem ei ei shwa ban kha ia U Jisu 
Khrist. 

4. Kawei na ki kyrteng khot ia ka Sngi da u khun bynriew ba bun 
jait kane ka pyrthei ka long HOK. Namar kata ka "Leit rieh ka Sngi 
hapoh krem Lamet Latang" u Longshwa hyndai, ka mut ia ka bainong 
ka pop u khun bynriew kaba mut ia ka jingiap duh bad sah duh hapoh 
khyndew na kaba la thaw ia u da U Blei. "Ka Leit shaw ia ka Sngi" ka 
mut ia ka jingmih pat U Jisu Khrist na jingtep kum U Nongjop ia ka 
jingiap u briew. La tep ne thang ki shyieng u briew ki kut ha ka tep 
khyndew. "Ka wan phai ka Sngi sha pyrthei^a kan shai pat kdar" ka 
mut ia ka jingioh biang u briew ia ka hok ban im junom ha bneng sha 
kaba U Jisu U la leit kiew hadien ka jingmihpat nfljingtep. Kane ka la 

jia myn 2007 snem shwa ia ka mynta. Ia ka pyrthei la khein rta ha ka 
kyrteng bad rta U Jisu da kaba sdang na ka snem kaba san hadien ka 
jingkha ia U sha kane ka pyrthei. Ha ka jingshisha ka Khristmas jong 
kane ka snem ka dei kaba 1998 bad ym kaba 1994. Ka jingmut ba 
janai jong ka jingrakhe Khristmas kam dei ka jingleh kmen ba pynhun 
ia ka doh, hynrei ka jingkhot sha ka jingkynmaw burom ia ka jingmane 
Blei ba nyngkong eh ia U Jisu Khrist ha kane ka pyrthei da ki ar 
kynhun ba ia pher 

(a) Ki Riewstad Nongleh byrthong (Maji) kiba shu iohi ia 
U bad hadien ba ki la mane ia U, la maham ia ki ba kin ym leit 
shuh sha u Herod, hynrei ki dei ban leit phai da kawei pat ka 
lynti. La ialam ia ki sha Bethlehem da ka jingstad pyrthei 
(Astronomy) bad namar kata ka ktien U Blei ka ong ba "ki la 
iohi ia uta u khunlung lem bad ka Mari ka kmie jong u Kine 
ki ktien ki sakhi shai kdar ba kirn shym shem ia U bad kirn lah 
ban iohi ia ka shyngoid bad ia u kpa jong U. Hangno ka nongrim 
jong ki jingialap bad jingrwai shongshit ba ki riewstad ki la 
shem ia U Jisu? Ka jingstad ba shu sdien ha suin, ka kut jar jar. 

(b) Ki Nongap langbrot kiba la ialam da ka jingstad (shai) 
ba la wan hiar na bneng (Angel) ban poi sha Bethlehem ha 
kaba la kha ia Uba ki ia wad. Kine ong ka ktien U Blei ki 
la shem ia ka Mari bad ia u Joseph, bad ia uta u khunlung ba u 
thiah ha kata ka shyngoid". Kitei kiwei ki shu iohi hynrei kine ki 
da shem ia U bad ia ka shyngoid de. 

Ka burom long ia U Blei. 

BAROH AR KI IALAP IA UJUH 
HYNREI KIM JU IA KYNDUH. 



S. Shynrang Khonglah 
27 . 12/94 

